इंगलैण्ड दे वेल्ज, स्काटलैण्ड, ब्रिस्टल जा मानचैस्टर दे इलाकें बिच भामें किन्ने गै स्लैंग (Slang) काकनी (Cockney) रूप थोंङन, ते रौजै दे ब्यारा बिच बोलदे बी लबङन पर लिखत भाषा सारे (King’s English) जां स्टैण्डर्ड अंग्रेजी गै लिखङन। केईं विद्वान इसी भाषा दा जकड़ना, माया जाल, ते मूरखता आखदे न। पर भाषा दे विद्वान ते पराने ऋषिएं बी भाषा दे इनें निममें गी मन्निऐ गै नाड़े उप्पर फुल्ल चाड़े न। ऋषिएं विद्या दी मैह्मा गाई ते अविद्या दी बी स्तुति कीती। ओ गलान्दे न जे अविद्या ते विद्या दौनै दा गै बड़ा महत्व ऐ। विद्या मोक्ष दिन्दी ऐ ते अविद्या बी मौती थुआं खलासी करान्दी ऐ।